Robert Hedin

Gunnar Robert «Robban» Hedin (født 2. februar 1966 i Ystad i Sverige) er en svensk håndballtrener og tidligere merittert håndballspiller. Han har spilt håndball på toppnivå i Sverige, Sveits, Spania, Tyskland og Norge og har 196 landskamper for Sverige med hele 325 mål i det svenske landslagets storhetsperiode på 1990-tallet. Det har også blitt en del medaljer på ham: Gullmedalje fra EM 1994, sølvmedaljer fra OL i 1992 og 1996 og VM i 1997, samt bronsemedaljer fra VM i 1993 og 1995.

Fra 2008 til 2014 var Hedin trener for det norske herrelandslaget i håndball. Robert Hedin kom til jobben som landslagstrener fra en jobb som trener for det tyske bundesligalaget MT Melsungen som han trente fra 2007 til 2009.  Fra november 2011 og ut sesongen 2011/2012 var han samtidig som han var landslagstrener også hovedtrener for den danske håndballklubben Aalborg Håndbold.

Robert Hedin har ledet Norge under både VM og EM i håndball. I 2018 ble han landslagssjef for USAs herrelandslag i håndball.

I 2017 ble han sportslig leder, og i 2019 ble han hovedtrener for håndballklubben . Fra 2020 til 2022 var Hedin hovedtrener for Nøtterøy Håndball Elite.

Referanser

Eksterne lenker 
 
 
 Vil gjenskape Breivik-formelen Artikkel i Adresseavisen

Fødsler i 1966
Personer fra Ystad
Svenske håndballspillere
Svenske håndballtrenere
Olympiske sølvmedaljevinnere for Sverige
Olympiske medaljevinnere i håndball
Europamestere i håndball
Medaljevinnere under Sommer-OL 1992
Deltakere for Sverige under Sommer-OL 1992
Håndballspillere under Sommer-OL 1992
Spillere i Håndball-VM 1993 for menn
Spillere i Håndball-EM 1994 for menn
Spillere i Håndball-VM 1995 for menn
Medaljevinnere under Sommer-OL 1996
Deltakere for Sverige under Sommer-OL 1996
Håndballspillere under Sommer-OL 1996
Spillere i Håndball-VM 1997 for menn
Trenere i Håndball-VM 2009 for menn
Trenere i Håndball-EM 2010 for menn
Trenere i Håndball-VM 2011 for menn
Trenere i Håndball-EM 2012 for menn
Trenere i Håndball-EM 2014 for menn